EkBass/fiwiki-20250220-pages-articles huggingface dataset:
What More Can I Give

What More Can I Give on Michael Jacksonin hyväntekeväisyyskappale, jonka hän äänitti useiden artistien kanssa vuonna 2001 syyskuun 11. päivän terrori- iskujen johdosta. Kappale on samantapainen kuin Jacksonin ja Lionel Richien vuonna 1985 kirjoittama hyväntekeväisyyskappale We Are the World. Inspiraatio kappaleeseen tuli kun Jackson tapasi Nelson Mandelan 1990-luvun loppupuolella, jolloin Jacksonin oli tarkoitus esittää kyseinen kappale, mutta hän epäonnistui sen esittämisessä. Myöhemmin kappale oli tarkoitus julkaista vuonna 1999 Kosovon sodan loppumisen johdosta, mutta kappaleen julkaisu epäonnistui. Syyskuun 11. päivän terrori-iskujen johdosta Jackson kirjoitti kappaleen uudelleen ja äänitti sen mm. artistien Beyoncé, Christina Aguilera, Celine Dion, Britney Spears, Jennifer Lopez, Luther Vandross, Mariah Carey ja Usher kanssa. Sonyn ja Jacksonin välillä tuli riitoja 2000-luvun alussa, joten kappaletta ei julkaistu koskaan fyysisesti. Kappale kuultiin radiossa vasta vuoden 2002 loppupuolella ja kappale julkaistiin digitaalisena singlenä 27. lokakuuta 2003 kahden dollarin kappale hintaan. Jackson esitti kappaleen yhdessä muiden artistien kanssa United We Stand: What More Can I Give -hyväntekeväisyyskonsertissa vuonna 2001. Jackson äänitti kappaleesta myös espanjankielisen version. ==Esiintyjät== Artisti Esiintyy englanninkielisessä versiossa Esiintyy espanjankielisessä versiossa 3LW Kyllä Ei Carter Kyllä Ei Sanz Ei Kyllä Anastacia Kyllä Kyllä Beyoncé Kyllä Ei Billy Gilman Kyllä Ei Brian McKnight Ei Kyllä Bryton James Kyllä Ei Carlos Santana Kyllä Kyllä Celine Dion Kyllä Kyllä Cristian Ei Kyllä Gloria Estefan Kyllä Kyllä Hanson Kyllä Ei Jon Secada Kyllä Kyllä Joy Enriquez Ei Kyllä Juan Gabriel Ei Kyllä Julio Iglesias Ei Kyllä Laura Pausini Ei Kyllä Luis Miguel Ei Kyllä Luther Vandross Kyllä Kyllä Mariah Carey Kyllä Kyllä Michael McCary Kyllä Ei Michael Jackson Kyllä Kyllä Mýa Kyllä Kyllä 'N Sync Kyllä Kyllä Nick Carter Kyllä Ei Olga Tañón Ei Kyllä Reba McEntire Kyllä Ei Ricky Martin Kyllä Kyllä Rubén Blades Ei Kyllä Shakira Kyllä Kyllä Shawn Stockman Kyllä Ei Thalía Kyllä Kyllä Tom Petty Kyllä Ei Usher Kyllä Ei Ziggy Marley Kyllä Ei Luokka: Michael Jacksonin kappaleet Luokka: Vuoden 2003 kappaleet
Montenegro talviolympialaisissa 2010

Montenegro osallistui Vancouverin talviolympialaisiin 2010 yhden miehen joukkueella. Tämä oli maan ensimmäinen osallistuminen talviolympialaisiin itsenäisenä valtiona. Montenegron edustaja Bojan Kosić edusti maataan pujottelussa ja suurpujottelussa.Bojan Kosic, Alpine Skiing Vancouver 2010 == Lähteet == Luokka:Valtiot talviolympialaisissa 2010
Lolita Pop

Lolita Pop on ruotsalainen rock-yhtye. Tunnetuimpia hittejä ovat "Mind Your Eye", "Tarzan On A Big Red Scooter" ja "Hey Winner". ==Jäsenet== *Alkuperäiset jäsenet **Karin Wistrand, laulu **Sten Booberg, kitara **Benkt Svensson, kitara **Thomas Johansson, basso **Per Eriksson, tenorisaksofoni **Peter Olsen, rummut *Jäsenet 1980-luvulla **Karin Wistrand, laulu **Sten Booberg, kitara **Benkt Svensson, kitara **Henrik Melin, basso (1987-) **Per Eriksson, rummut **Christer Björklund, rummut ==Diskografia== *1982 - Falska bilder *1983 - Fem söker en skatt *1983 - Irrfärder *1984 - Lolita Pop *1985 - Att ha fritidsbåt *1987 - Lolita Pop *1989 - Love Poison *1990 - Blumenkraft *1993 - Regn av dagar 1982-1990 (kokoelma-albumi) *2008 - Lolita Pop: MNW klassiker Luokka:Ruotsalaiset rockyhtyeet
Pannus

thumb|Pannus Pannus on koirien silmäsairaus, jossa sen sarveiskalvoon kasvaa verisuonia. Sairautta on erityisesti saksanpaimenkoirilla. Sairaus alkaa ulkoreunasta tai alhaalta ja voi pahimmassa tapauksessa sokeuttaa koiran. Sen syyksi arvellaan immuunijärjestelmän häiriötä, ja saksanpaimenkoiralla oletetaan olevan siihen perinnöllistä taipumusta, mutta varsinaisesti sen laukaisee ultraviolettisäteily. Sairautta hoidetaan kortikosteroideilla ja syklosporiinilla. Taudin puhkeamista voi estää pitämällä koiraa keskipäivällä sisällä tai käyttämällä koirien aurinkolaseja, mutta sitä ei voi parantaa.Pannus == Lähteet == == Aiheesta muualla == *Lähteen pohjana oleva artikkeli Luokka:Koirien sairaudet Luokka:Silmätaudit
Linn Nygård

Linn Nygård (s. 15. huhtikuuta 1992) on pedersöreläinen laulaja, säveltäjä ja sanoittaja. Hän osallistui Sebastian Holmgårdin kanssa Suomen vuoden 2010 euroviisukarsintaan kappaleella Fatal Moment. Hän pääsi kilpailuun Euroviisujen avoimen kilpailun kautta. Nygård sai finaalissa 7 135 ääntä ja sijoittui seitsemänneksi. Nygårdin musiikkivideo Over You sijoittui The Voicen Garage Countdown -kilpailussa 29. sijalle. Nygård edusti Suomea vuonna 2007 Melodi Grand Prix’ssä (MGP) Oslon Spektrum-hallissa kappaleella En liten önskan ja pääsi superfinaaliin asti. Hänen lopullinen sijoituksensa kilpailussa oli neljäs. Nygård on osallistunut myös vuoden 2003 Stjärnskottet- kilpailuun. Tammikuussa 2012 Nygård julkaisi Sebastian Holmgårdin kanssa digitaalisen singlejulkaisun, joka sisältää kaksi uutta kappaletta "Back In 95" ja "I See You". Single julkaistiin myös fyysisenä promosinglenä. == Diskografia == === Singlet === *Over You (2008) *Linn ja Sebastian (2012, digitaalinen ja promosingle) === Kokoelmilla === *Stjärnskottet 2003 Kokoelmalevy (2003) (Sisältää kappaleen Tusen bitar Linnin ja Jannika Illanvuoren laulamana duettona) *MGP Nordic 2007 Kokoelmalevy (2007) (Sisältää kappaleen En liten önskan sekä normaalina että karaokeversiona) *Eurovision laulukilpailu 2010 Kokoelmalevy (2010) (Sisältää kappaleen Fatal Moment) == Musiikkivideot == *Over You (2008) == Palkinnot == * Melodi Grand Prix (MGP) neljäs palkinto vuonna 2007 * Kansainvälinen elokuvafestivaali palkinto Walesissa musiikkivideosta Over You vuonna 2008 == Lähteet == == Aiheesta muualla == *Linn Nygård MySpacessa Luokka:Suomalaiset laulajat Luokka:Vuonna 1992 syntyneet Luokka:Elävät henkilöt
Jorma Ala-Sankila

Jorma Heikki Tapio Ala-Sankila (s. 12. joulukuuta 1956 Vilppula) on suomalainen kenraalimajuri evp. Hän toimi vuosina 2015-2016 Maavoimien esikuntapäällikönä Mikkelissä. Aiemmin Ala-Sankila toimi Pohjois-Suomen sotilasläänin komentajana lokakuusta 2013 alkaen. Ala-Sankila kirjoitti ylioppilaaksi Mäntän lukiosta vuonna 1977. Varusmiespalveluksensa hän suoritti Laskuvarjojääkärikoulussa vuosina 1977–1978, minkä jälkeen hän kävi Kadettikoulun vuosina 1978–1981. Vuosina 1981–1983 Ala-Sankila työskenteli opetusupseerina Karjalan prikaatissa ja vuosina 1983–1985 Reserviupseerikoulussa. Hän suoritti jalkaväen kapteenikurssin vuosina 1985–1986 ja toimi vuosina 1986–1989 RUK:ssa komppanian varapäällikkönä ja toimistopäällikkönä. Sotakorkeakoulun Ala-Sankila kävi vuosina 1989–1991 ja toimi sen jälkeen Kaakkois-Suomen sotilasläänin esikunnassa toimistoesiupseerina vuodet 1991–1993. Vuosina 1993–1996 hän oli toimistoesiupseerina Pääesikunnassa. Vuonna 1996 Ala-Sankila oli upseeristipendiaattina Sveitsissä ja suoritti samana vuonna YK:n esikuntakurssin (UNSOC) Ruotsissa. Vuonna 1997 Ala-Sankila toimi Suomen rauhanturvajoukkojen pataljoonaupseerina SFOR-joukoissa Bosniassa. Vuosina 1997–1998 Ala-Sankila oli vanhempana osastoesiupseerina Pääesikunnassa. Vuodet 1999–2001 hän oli Utin Jääkärirykmentin komentaja ja toimi vuosina 2001–2002 kriisinhallintajoukon komentajana KFOR-operaatiossa Kosovossa. Vuosina 2002–2004 Ala-Sankila oli johtajana Puolustusvoimien kansainvälisessä keskuksessa ja vuodet 2004–2007 Suomen Berliinin suurlähetystön sotilasasiamiehenä Saksassa, Itävallassa ja Unkarissa. Ala-Sankila oli vuodet 2007–2010 Karjalan prikaatin komentaja ja 2011–2013 Pääesikunnan valmiuspäällikkö 2011–2013. Prikaatikenraaliksi Ala-Sankila ylennettiin vuonna 2009 ja kenraalimajuriksi vuonna 2013. ==Lähteet== ==Aiheesta muualla== * Luokka:Suomalaiset kenraalit Luokka:Vuonna 1956 syntyneet Luokka:Elävät henkilöt
Destrucktions

Destrucktions oli suomalainen, Ulvilasta kotoisin ollut punkyhtye, joka julkaisi yhden LP:n vuonna 1983. Levyttänyt kokoonpano oli Mike Poison (laulu), Poko (kitara), Miksa (basso, soittaa nykyään Appendixissa) ja Jaska (rummut). Levyt painettiin Saksassa eikä niitä saatu heti Suomen markkinoille, koska ne juuttuivat tulliin. Sillä välin yhtye ehti hajota. == Diskografia == Vox Populi (1983) Rock-O-Rama Rekords * ”Kärpästen juhlat” * ”STK” * ”Juttu” * ”Itsemurha” * ”Hinta” * ”Mitä väliä” * ”Tää on rasittavaa” * ”Kenellä on valta?” * ”Piiritys” * ”Vääryys” * ”Demokratia” * ”Lääke” * ”Tehkää jotain!” * ”Ei voi vaikuttaa” * ”Massakulttuuri” == Lähteet == * Luokka:Suomalaiset punkyhtyeet
Varaus (yhtye)

Varaus oli suomalainen hardcore punk -yhtye, joka toimi vuosina 1981−1985. Varaus julkaisi '1/2 LP' 12":n (nimen johtuen siitä, että musiikkia oli vain toisella puolella) 1983 ja 'Tuomittu elämään' 7" EP:n 1984. Yhtyeen kappaleita on julkaistu myös eri kokoelmalevyillä. Kokoonpanoksi vakiintui alkuaikojen muutaman miehistönvaihdoksen jälkeen Jone Vaarala (laulu), Timppa Vuorenmaa (kitara), Tero Muhonen (basso) ja Hande Pussinen (rummut). Vokalisti Jone oli soittanut aiemmin kitaraa Kaaoksessa. Vuonna 1985 Varaus hajosi ja sen jäsenet (Jonea lukuun ottamatta) muodostivat lyhytaikaiseksi jääneen Vendetta-yhtyeen joka levytti yhden maxi-EP:n, ollen yksi suomen ensimmaisistä speed / thrash metal -yhtyeistä .Varaukselta on julkaistu kaksi kokoelmalevyä hajoamisen jälkeen,Requiem cd(1997)ja 1/1 LP (2010). Jone Vaarala menehtyi 2008. ==Diskografia== *½ LP (omakustanne) 1983 *Tuomittu elämään (EP, omakustanne) 1984 *Requiem (kokoelma, Kråklund records) 1997 *1/1 lp(Feral Ward) (USA)2010 Tracks on compilations etc. LP/CD Hardcore '83 more 1983 LP Finnish Spunk / Hard Beat 1984 LP Propaganda Live (live) more 1984 LP Yalta Hi-Life more 1984 LP Brutal Thrashin' Hardcore (bootleg) 1989 LP Hardcore Holocaust (bootleg) 1998 LP Killed By Finnish Hardcore (bootleg) 2003 4 cd Punk ja Yäk - Suomipunk 1977-1987 2009 ==Lähteet== * * *Varaus rumpali Hande Pussinen Luokka:Suomalaiset hardcore punk -yhtyeet
Vähän kunnioitusta

Vähän kunnioitusta on kesällä 2010 ensi-iltansa saanut suomalainen elokuva, jonka on ohjannut Pekka Karjalainen. Elokuvan keskeinen aihe on vammaisen oikeus ja mahdollisuus itsenäiseen elämään ja etenkin rakkauteen. Elokuvassa kuullaan musiikkia yhtyeiltä Pertti Kurikan Nimipäivät ja Resisposse. == Rooleissa == == Vastaanotto == Episodi-lehdessä viisi kriitikkoa antoi elokuvalle pisteitä keskiarvona 2,60. == Lähteet == == Aiheesta muualla == * Virallinen kotisivu * Suomen elokuvasäätiö: Vähän kunnioitusta * Niklas Herlin: Vähän kunnioitusta (Uusi Suomi, 13.2.2010) * Vähän kunnioitusta: oikeus onneen (Fleim.fi elokuva-arviot, 10.6.2010) === Arvostelut === * Luokka:Suomalaiset draamaelokuvat Luokka:Vuoden 2010 suomalaiset elokuvat Luokka:Pekka Karjalaisen ohjaamat elokuvat Luokka:Suomalaiset nuortenelokuvat
Ilmavoimien materiaalilaitos

Ilmavoimien materiaalilaitos (ILMAVMATL) oli Suomen ilmavoimien koko valtakunnan alueella toiminut joukko-osasto. Se toimi ilmavoimien komentajan alaisena yksikkönä ja hoiti Ilmavoimien materiaalihankintoja, johti erikoishuollon järjestelyjä sekä toteutti Puolustusvoimien koelentotoimintaa. Laitos vastasi koko Ilmavoimien sotavarustuksesta kaikissa valmiustiloissa. Laitoksen päätoimipiste oli Jyväskylän Tikkakoskella. Muita toimipisteitä oli muun muassa Tampereen Vuoreksessa, Nokian Linnavuoressa, Koelentokeskuksessa Pirkkalassa ja Uuraisilla. Hallinto toimi Tikkakoskella. Ilmavoimien materiaalilaitos, samoin kuin Merivoimien ja Maavoimien materiaalilaitokset, lakkautettiin vuoden 2014 lopussa osana puolustusvoimauudistusta. Ne korvasi suoraan Pääesikunnan alainen Puolustusvoimien logistiikkalaitos. == Organisaatio == Laitoksen alle yhdistettiin vuoden 2010 alussa laitosta perustettaessa entisten Ilmavoimien viestitekniikkalaitoksen (IVL) ja Lentotekniikkalaitoksen (LENTOTL) toiminnot, joukkoyksiköksi erotetun Koelentokeskuksen toiminnot sekä pääosa Ilmavoimien esikunnan materiaaliosaston (Mat-os/ILMAVE) toiminnoista. Henkilökuntaa laitoksessa oli helmikuussa 2011 yhteensä noin 560. Materiaalilaitoksen viimeinen johtaja oli insinöörieversti Juha Hakulinen, jonka edeltäjä oli samassa yhteydessä reserviin siirtynyt insinöörieversti Ossi Koskela. Laitoksen henkilöstön keskuudessa toimi Viestitekniikkaosaston Radioamatöörikerho OI6X. Laitoksen perinteiden vaalimiseen ja alalla toimineiden yhteydenpitoon osallistuu Ilmavoimien viestikilta, joka on Maanpuolustuskiltojen liiton alainen. === Ilmavoimien koelentokeskus === Ilmavoimien koelentokeskus (KOELNTKESK tai KOELENTK) Pirkkalan lentoaseman alueella oli laitoksen alainen oma joukkoyksikkönsä. Keskus toimi kesäkuuhun 2013 asti Kuoreveden Hallissa. Koelentokeskus tunnettiin aiemmin nimellä Koelentue (KoeLtue); nimi vaihtui Koelentokeskukseksi 1. joulukuuta 1991. Se vastasi lentokaluston suoritusarvo-, lento-ominaisuus- ja järjestelmätiedon hankinnasta, alan tutkimus- ja kehitystoiminnasta, koelentotoiminnan asiantuntemuksesta ja koelentokoulutuksen ylläpitämisestä mukaan lukien lentovarusteet. Itse koelentotoiminta jakautuu tutkimus-, huolto- ja tuotantokoelentoihin. Yksikkö vastaanotti myös uuden lentokaluston. ==Lähteet== Luokka:Suomen ilmavoimien historialliset joukko-osastot ja yksiköt
The Late Late Show with Craig Ferguson

The Late Late Show with Craig Ferguson oli yhdysvaltalainen myöhäisillan keskusteluohjelma, jota juonsi skotlantilais-amerikkalainen Craig Ferguson. The Late Late Show'ta esitettiin CBS-kanavalla Fergusonin johdolla tammikuusta 2005 lähtien joulukuuhun 2014 asti. The Late Late Show'lla ei ollut omaa housebändiä, mikä on harvinaista yhdysvaltalaisissa myöhäisillan keskusteluohjelmista. Huhtikuun 28. päivän lähetyksessä vuonna 2014 Ferguson ilmoitti jättävänsä ohjelman vuoden loppuun mennessä. Sarjan viimeinen jakso hänen juontamanaan esitettiin 19. joulukuuta 2014. Tämä jälkeen sarjaa jatkettiin vierailevien juontajien kanssa. Sarjan uusi vakituinen juontaja James Corden aloitti oman versionsa talk show’sta maaliskuun 2015 lopulla. == Aiheesta muualla == * Sarjan virallinen sivusto Luokka:2000-vuosikymmenen yhdysvaltalaiset keskusteluohjelmat Luokka:2000-vuosikymmenen yhdysvaltalaiset komediasarjat Luokka:2010-luvun yhdysvaltalaiset keskusteluohjelmat Luokka:2010-luvun yhdysvaltalaiset komediasarjat Luokka:CBS:n televisio- ohjelmat
Cry

Cry on yhdysvaltalaisen laulajan Michael Jacksonin toinen vuoden 2001 albumilta Invincible julkaistu single. Se julkaistiin joulukuussa 2001. Kappaleen on kirjoittanut ja tuottanut R. Kelly. Singlen B-puolella on albumin Bad erikoisversiolla vuonna 2001 julkaistu ”Streetwalker” sekä uusi kappale ”Shout”, jonka oli tarkoitus olla Invinciblella, mutta jonka korvasi kappale ”You Are My Life”. == Kappaleet == # ”Cry” (kirj. R. Kelly) – 5:00 # ”Shout” (kirj. Jackson, Riley, C. Forbes, S. Hoskins, C. Lampson ja R. Hamilton) – 4:20 # ”Streetwalker” (kirj. Jackson) – 5:49 Luokka:Vuoden 2001 kappaleet Luokka:Michael Jacksonin kappaleet
Pojat urhokkaat

Pojat urhokkaat () on 21. romaani Terry Pratchettin Kiekkomaailma-sarjassa. ==Tarina== Pojat urhokkaat on neljäs Kiekkomaailma-kirja, jonka päähenkilöinä ovat vartiostolaiset. Keskelle merta alkaa kohota uusi kaupunki, joka sijaitsee suunnilleen Klatchin ja Ankh-Morporkin puolivälissä. Syntyy tietenkin kiista siitä, kummalle uusi kaupunki kuuluu. Tilanne kärjistyy niin pahasti, että uhkaa syttyä sota. Kaupunginvartioston komentaja Vimes on kuitenkin päättänyt estää sen. Luokka:Kiekkomaailma-kirjat Luokka:Vuoden 2007 kirjat
Viimeinen manner

Viimeinen manner () on kahdeskymmenestoinen romaani Terry Pratchettin Kiekkomaailma-sarjassa. ==Tarina== Ankh-Morporkin Näkymättömässä Yliopistossa on ongelmia. Kirjastonhoitaja on sairastunut, ja ainoa joka hänet voisi parantaa, on kadoksissa oleva Rincewind-velho. Rincewind on päätynytkin todella kauas. Hän on aivan Kiekkomaailman äärimmäisellä laidalla, viimeisellä mantereella, jossa hän elää paahtavassa kuumuudessa kenguruiden ja krokotiilien parissa. Luokka:Kiekkomaailma-kirjat Luokka:Vuoden 2008 kirjat
Carpe Jugulum

Carpe Jugulum () on kahdeskymmeneskolmas romaani Terry Pratchettin Kiekkomaailma-sarjassa. ==Tarina== Carpe jugulum eli ”tartu kurkkuun” on vanhan vampyyrisuvun motto. Kuningas kutsuu vampyyrit Lancreen, jossa juhlitaan kuninkaantyttären syntymää. Vampyyrit päättävät kuitenkin viipyä hieman pidempään, ja he ottavat tavoitteekseen hallitsijan syrjäyttämisen ja Lancren valloittamisen. Lancren noidat huomaavat vampyyrien aikeet ja päättävät karkottaa heidät vanhoilla, hyväksi havaituilla konsteilla eli valkosipulilla, pyhällä vedellä ja päivänvalolla, mutta jostain syystä ne eivät tehoakaan enää. Luokka:Kiekkomaailma-kirjat Luokka:Vuoden 2008 kirjat
Maanalainen elefantti

Maanalainen elefantti () on kahdeskymmenesneljäs romaani Terry Pratchettin Kiekkomaailma-sarjassa. ==Tarina== Kiekkomaailma lepää neljän elefantin selässä, jotka puolestaan seisovat jättiläiskilpikonna Suuren Kaksosen kilven päällä. Taruissa kerrotaan, että elefantteja oli alun perin viisi, mutta tämä viides on vajonnut maan sisään aikoja sitten. Maan ytimen kuumuudessa se on sulanut suureksi rasvavarannoksi, joka on hyvin arvokas. Tämän arvokkaan aineen hallinnasta alkaa Kiekkomaailmassa kamppailu. Rasvaa löytyy erittäin paljon Überwaldista, jota hallitsevat kääpiöt. Valtataistelun keskelle lordi Vetinari lähettää vartioston kapteeni Sam Vimesin. Luokka:Kiekkomaailma-kirjat Luokka:Vuoden 1999 kirjat
Aikavaras

Aikavaras () on kahdeskymmeneskuudes romaani Terry Pratchettin Kiekkomaailma- sarjassa. Kiekkomaailmassa aikaa hallitsevat Historiamunkit. He keräävät aikaa talteen paikoista, joissa sitä ei tarvita ja siirtävät sitä kiireisiin paikkoihin. Munkit huomaavat jonkun muunkin puuttuvan ajan kulkuun, mikä saattaa johtaa maailmanloppuun. == Lähteet == * == Aiheesta muualla == * Teoksesta L-Space-sivustolla. * Steven H. Silver: Thief of Time. The SF Site. * John Grant: Thief of Time. Infinity Plus. Luokka:Kiekkomaailma-kirjat Luokka:Vuoden 2001 kirjat de:Scheibenwelt-Romane#Der Zeitdieb
The Early Beatles

The Early Beatles on The Beatles -yhtyeen ensimmäinen Yhdysvalloissa julkaistu kokoelma-albumi, jonka julkaisi Capitol Records 22. maaliskuuta 1965. Kaikki kappaleet ovat peräisin Britanniassa maaliskuussa 1963 julkaistulta debyyttialbumilta Please Please Me. The Early Beatlesin kaikki kappaleet oli julkaistu Yhdysvalloissa jo tammikuussa 1964 Introducing... The Beatles, mutta kyseisen albumin oli julkaissut Capitolin sijaan Vee-Jay Records. Albumin kansikuva on peräisin Britanniassa joulukuussa 1964 julkaistun Beatles for Sale -albumin sessioista. The Early Beatles sisältyy vuonna 2006 julkaistuun boksiin The Capitol Albums, Volume 2. ==Kappaleet== A-puoli # # # # # # B-puoli # * # # # # ==Kokoonpano== ===The Beatles=== *George Harrison – laulu, kitara *John Lennon – laulu, kitara, huuliharppu *Paul McCartney – laulu, bassokitara, piano *Ringo Starr – laulu, rummut, tamburiini, marakassi *George Martin – piano kappaleessa "Baby It's You" ===Vierailijat=== *Andy White – rummut kappaleissa "Love Me Do" ja "P.S. I Love You" ==Lähteet== Early Beatles Early Beatles
Ampumahiihto talviolympialaisissa 2010

XXI talviolympialaisissa järjestettiin ampumahiihdossa yhteensä kymmenen kilpailutapahtumaa. Kilpailut käytiin Whistlerissä 13.–26. helmikuuta 2010, ja ne kuuluivat myös ampumahiihdon maailmancupiin. ==Miehet== === 10 km === 14\. helmikuuta Sija Maa Kilpailija Aika/ohilaukaukset 1 Vincent Jay 24.07,8 / 0 2 Emil Hegle Svendsen + 12,2 / 1 3 Jakov Fak + 14,0 / 0 Tulokset === 12,5 km takaa-ajo=== 16\. helmikuuta Sija Maa Kilpailija Aika/ohilaukaukset 1 Björn Ferry 33.38,4 / 1 2 Christoph Sumann +16,5 / 2 3 Vincent Jay +28,2 / 2 Tulokset === 20 km=== 18\. helmikuuta Sija Maa Kilpailija Aika/ohilaukaukset 1 Emil Hegle Svendsen 48.22,5 / 1 2 Ole Einar Bjørndalen Sergei Novikov +9,5 / 2 +9,5 / 0 Tulokset === 15 km yhteislähtö=== 21\. helmikuuta Sija Maa Kilpailija Aika/ohilaukaukset 1 Jevgeni Ustjugov 35.35,7 / 0 2 Martin Fourcade +10,5 / 3 3 Pavol Hurajt +16,6 / 0 Tulokset === 4 × 7,5 km viesti=== 26\. helmikuuta Sija Maa Kilpailijat Aika/ohilaukaukset 1 Halvard Hanevold Tarjei Bø Emil Hegle Svendsen Ole Einar Bjørndalen 1.21.38,1 / 0+7 2 Simon Eder Daniel Mesotitsch Dominik Landertinger Christoph Sumann +38,6 / 1+8 3 Ivan Tšerezov Anton Šipulin Maksim Tšudov Jevgeni Ustjugov +38,8 / 0+4 ==Naiset== === 7,5 km=== 13\. helmikuuta Sija Maa Kilpailija Aika/ohilaukaukset 1 Anastasija Kuzmina 19.55,6 / 1 2 Magdalena Neuner + 1,5 / 1 3 Marie Dorin + 10,9 / 0 Tulokset === 10 km takaa-ajo === 16\. helmikuuta Sija Maa Kilpailija Aika/ohilaukaukset 1 Magdalena Neuner 30.16,0 / 2 2 Anastasija Kuzmina +12,3 / 2 3 Marie-Laure Brunet +28,3 / 0 Tulokset === 15 km=== 18\. helmikuuta Sija Maa Kilpailija Aika/ohilaukaukset 1 Tora Berger 40.52,8 / 1 2 Jelena Hrustaljova +20,7 / 0 3 Darja Domratševa +28,2 / 1 Tulokset === 12,5 km yhteislähtö === 21\. helmikuuta Sija Maa Kilpailija Aika/ohilaukaukset 1 Magdalena Neuner 35.19,6 / 2 2 Olga Zaitseva +5,5 / 1 3 Simone Hauswald +7,3 / 2 === 4 × 6 km viesti=== 23\. helmikuuta Sija Maa Kilpailija Aika/ohilaukaukset 1 Svetlana Sleptsova Anna Bogali-Titovets Olga Medvedtseva Olga Zaitseva 1.09.36,3 / 0+5 2 Marie-Laure Brunet Sylvie Becaert Marie Dorin Sandrine Bailly +32,8 / 2+8 3 Kati Wilhelm Simone Hauswald Martina Beck Andrea Henkel +37,1 / 0+5 == Aiheesta muualla == *Vancouverin talviolympialaisten viralliset kotisivut – Ampumahiihto Luokka:Talviolympialaiset 2010 2010 Luokka:Vuoden 2010 ampumahiihto Luokka:Kanadan hiihto
Hottentottilaulu

Hottentottilaulu on suomennosversio norjalaisen laulunsanoittaja-kirjailija Thorbjørn Egnerin kappaleesta ”Visen om vesle Hoa”. Suomennoksen kappaleeseen teki Jukka Virtanen ja ensimmäisen levytysversion sovituksen Ensio Kosta. Kappale kertoo Afrikassa Chickaduajoella asuvasta ”noenmustasta” hottentottipojasta Huua Kotista. Kappale julkaistiin ensimmäisen kerran vuonna 1961, jolloin sen esittivät Maikki Länsiö ja Esa Saario. Myöhemmin kappaleen ovat levyttäneet muun muassa Ilkka Merivaara, Vesa-Matti Loiri, Markku Suominen, Virtanen ja Tuomari Nurmio. Helsingin kaupunginkirjaston mukaan laulussa hottentotit esitetään hyväntuulisina, lapsenkaltaisina ja harmittomina satuhahmoina. Kansan tapoja ja elinympäristöä kuvaavat yksityiskohdat on sepitetty, esimerkiksi nimet ovat sepitettyjä ja mainittua bambua kasvaa lähinnä Aasiassa. Helsingin kaupunginkirjasto katsoo, että laulu on vääristelevä tai suorastaan pilkkaava. Maaliskuussa 2010 uutisoitiin, että kansanedustaja Pertti ”Veltto” Virtanen oli esittänyt "Hottentottilaulun" Perussuomalaisten puolueristeilyllä. Risteilyemäntä keskeytti Virtasen esityksen, koska sitä pidettiin rasistisena. Myöhemmin Viking Line ilmoitti keskeytyksen syyksi muun muassa Virtasen muihin matkustajiin suuntautuneet asiattomat kommentit. ==Lähteet== ==Aiheesta muualla== *Alkukielinen esitys vuodelta 1967 NRK Luokka:Vuoden 1961 kappaleet Luokka:Lastenlaulut Luokka:Suomalaiset käännöskappaleet Luokka:Jukka Virtasen sanoittamat kappaleet Luokka:Khoit
Skeleton talviolympialaisissa 2010

XXI talviolympialaisissa järjestettiin skeletonissa eli mahakelkkailussa kaksi kilpailutapahtumaa: miehille ja naisille. Kilpailut käytiin Whistlerissä 18.–19. helmikuuta 2010. ==Mitalistit== ===Miehet=== 19\. helmikuuta Sija Maa Kilpailija Ajat Yhteisaika 1 Jon Montgomery 52,60 52,57 52,20 52,36 3.29,73 2 Martins Dukurs 52,32 52,59 52,28 52,61 3.29,80 3 Aleksandr Tretjakov 52,70 53,05 52,30 52,70 3.30,75 ===Naiset=== 19\. helmikuuta Sija Maa Kilpailija Ajat Yhteisaika 1 Amy Williams 53,83 54,13 53,68 54,00 3.35,64 2 Kerstin Szymkowiak 54.15 54,11 53,91 54,03 3.36,20 3 Anja Huber 54,17 54,21 54,10 53,88 3.36,36 == Lähteet == *Vancouverin talviolympialaisten viralliset kotisivut – Skeleton Luokka:Talviolympialaiset 2010 2010
Rattikelkkailu talviolympialaisissa 2010

XXI talviolympialaisissa järjestettiin rattikelkkailussa kilpailut kaksi- ja nelimiehisille joukkueille sekä naisille kahden hengen kelkoilla. Kilpailut pidettiin Whistlerissä 20.–27. helmikuuta 2010. ==Miehet== ===Kahden miehen kelkka=== 21\. helmikuuta Sija Maa Kilpailijat Ajat Yhteisaika 1 André Lange Kevin Kuske 51,59 51,72 51,57 51,77 3.26,65 2 Thomas Florschütz Richard Adjei 51,57 51,85 51,62 51,83 3.26,87 3 Aleksandr Zubkov Aleksei Voevoda 51,79 52,02 51,80 51,90 3.27,51 ===Neljän miehen kelkka=== 27\. helmikuuta Sija Maa Kilpailijat Ajat Yhteisaika 1 Steven Holcomb Steve Mesler Curtis Tomasevicz Justin Olsen 50,89 50,86 51,19 51,52 3.24,36 2 André Lange Kevin Kuske Alexander Rödiger Martin Putze 51,14 51,05 51,29 51,36 3.24,84 3 Lyndon Rush David Bissett Lascelles Brown Chris le Bihan 51,12 51,03 51,24 51,46 3.24,85 ==Naiset== ===Kahden naisen kelkka=== 24\. helmikuuta Sija Maa Kilpailijat Ajat Yhteisaika 1 Kaillie Humphries Heather Moyse 53,19 53,01 52,85 53,23 3.32,28 2 Helen Upperton Shelley-Ann Brown 53,50 53,12 53,34 53,17 3.33,13 3 Erin Pac Elana Meyers 53,28 53,05 53,29 53,78 3.33,40 == Lähteet == *Vancouverin talviolympialaisten viralliset kotisivut – Rattikelkkailu Luokka:Talviolympialaiset 2010 2010
North Vancouver

North Vancouver voi viitata seuraaviin asioihin: * North Vancouver, kunta Brittiläisessä Kolumbiassa, Kanadassa. * North Vancouver, kaupunki Brittiläisessä Kolumbiassa, Kanadassa.
North Vancouver (kunta)

North Vancouver on 82 562 asukkaan (2006) piirikunta Brittiläisessä Kolumbiassa, Kanadassa. Kunta kuuluu Vancouverin metropolialueeseen ja ympäröi samannimistä itsenäistä kaupunkia länsi-, pohjois- ja itäpuolilta. == Historia == Satoja vuosia ennen eurooppalaisten saapumista alueella asui salish- intiaaneihin kuuluvia sḵwx̱wú7mesh-, musqueam- ja tsleil-waututh-intiaaneja. Vuonna 1791 espanjalainen tutkimusmatkailija José María Narváez löysi ensimmäisenä eurooppalaisena Point Atkinsonin (joka nykyisin tunnetaan Lighthouse Parkin nimellä), Vancouverin rannikolla. Brittiläinen tutkimusmatkailija George Vancouver espanjalaiskapteenien Cayetano Valdezin ja Dionisio Gallianon kanssa purjehtivat ensimmäisinä eurooppalaisina Burrard salmen lävitse tutkiakseen ja kartoittaakseen aluetta. Vuoden 1863 kesäkuussa käynnistettiin alueen ensimmäinen "Pioneer Mills" -saha, joka kuitenkin ajautui konkurssin partaalle. Julkisessa huutokaupassa sen sai haltuunsa John Oscar Smith, ja antoi sille uuden nimen, Burrard Inlet Mills. Vain kaksi vuotta myöhemmin saha vaihtoi jälleen omistajaa, kun Sewell Prescott Moodyn osti sen. Sahan aluetta alettiin kutsua jatkossa nimellä "Moodyville". Vuonna 1890 alueella asui noin 100 asukasta. Asukkaat anoivat Brittiläisen Kolumbian varakuvernööriä perustamaan Burrardin salmen pohjoispuolelle itsenäisen kunnan. Kuvernööri myönsi luvan seuraavana vuonna. Uusi kunta sai nimekseen "North Vancouver". Moodyville ei kuulunut uuteen kuntaan omistajiensa pyynnöstä vaan oli itsenäinen alue. Vuonna 1907 Lonsdale ja läheiset alueet irtautuivat kunnasta ja muodostivat uuden North Vancouverin kaupungin, johon liitettiin myös entinen Moodyville. Vuonna 1912 kunnasta lohkottiin West Vancouverin kunta omaksi itsenäiseki alueekseen. == Lähteet == == Aiheesta muualla == Luokka:Brittiläisen Kolumbian kunnat
Haralds Silovs

Haralds Silovs (s. 7. huhtikuuta 1986 Riika) on latvialainen kaukalopikaluistelija ja pikaluistelija.Haralds Silovs, vancouver2010.com Kaukalopikaluistelun Euroopan-mestaruuskilpailuissa Silovs on voittanut yhteiskilpailussa kultaa vuosina 2008 ja 2011 sekä hopeaa 2009.Short Track Skating European Championships, sport123.com 500 metrillä hän on saanut hopeaa 2011, 1 000 metrillä kultaa 2011 ja hopeaa 2008, 1 500 metrillä kultaa 2008 ja 2009 sekä pronssia 2011 ja 3 000 metrillä kultaa 2008 sekä pronssia 2009 ja 2011. MM-kilpailuissa hän sijoittui 2010 yhteiskilpailussa kymmenenneksi, 500 metrillä kuudenneksi, 1 500 metrillä yhdeksänneksi ja 1 000 metrillä kymmenenneksi. Vancouverin olympialaisissa 2010 Silovs osallistui molempiin lajeihin ja hänestä tuli ensimmäinen urheilija, joka olympialaisissa on osallistunut kahteen eri lajiin samana päivänä. Hän sijoittui Vancouverin kaukalopikaluisteluissa 1 500 metrillä 11:nneksi, 500 metrillä 12:nneksi ja 1 000 metrillä 16:nneksi. Pikaluistelussa hän oli 5 000 metrillä 20:s. Silovs sijoittui olympialaisten pikaluistelussa Sotšissa 2014 parhaimmillaan 14:nneksi 1 500 metrillä. Pyeongchangissa 2018 hän oli 1 500 metrillä neljäs ja 1 000 metrillä viidestoista. Silovs on sijoittunut yleisluistelun MM- kilpailuissa seitsemänneksi 2012, 2013 ja 2018, kahdeksanneksi 2019, yhdeksänneksi 2016, kymmenenneksi 2015 sekä 11:nneksi 2014 ja 2017. Matkakohtaisissa MM-kilpailuissa hän on ollut yhteislähdössä neljäs 2015, seitsemäs 2020 ja yhdeksäs 2019, 1 500 metrillä kahdeksas 2016 ja yhdeksäs 2013 sekä 1 000 metrillä kymmenes 2013. Yleisluistelun EM-kilpailuissa Silovs on sijoittunut kuudenneksi 2012 ja 2016 sekä seitsemänneksi 2015. Matkakohtaisissa EM-kilpailuissa hän oli 1 500 metrillä seitsemäs 2018. Silovs sijoittui yhteislähdön maailmancupissa yhdeksänneksi kaudella 2014–2015 ja kymmenenneksi 2012–2013. ==Lähteet== Luokka:Latvialaiset pikaluistelijat Luokka:Latvialaiset kaukalopikaluistelijat Luokka:Vuonna 1986 syntyneet Luokka:Elävät henkilöt
Katherine Megan McArthur

Katherine Megan McArthur (s. 30. elokuuta 1971 Honolulu, Havaiji, Yhdysvallat) on yhdysvaltalainen meritieteilijä ja NASAn astronautti. Hän osallistui 11.–24. toukokuuta 2009 tehtäväspesialistina avaruussukkulalennolle STS-125 Atlantis, Hubble-avaruusteleskoopin viimeiselle huoltolennolle. Hänet tunnetaan viimeisenä Hubblea koskettaneena henkilönä sukkulan Hubblea pitelevän robottikäsivarren ohjaajana.http://www.pbs.org/wgbh/nova/insidenova/2009/05/hubble-released.html ==Koulutus== * 1993 alempi korkeakoulututkinto (B.Sc.) ilmailu- ja avaruustieteestä, Kalifornian yliopisto (Los Angeles) * 2002 meritieteen tohtorintutkinto, Scripps Institution of Oceanography, Kalifornian yliopisto, San Diego McArthur valittiin NASAn astronauttikoulutukseen heinäkuussa 2000, jonka hän aloitti elokuussa 2000. Hän on sukkulalentonsa lisäksi työskennellyt muun muassa kansainvälisen ISS-avaruusaseman ja lennonjohdon sekä sukkulalennon STS-116 yhteyshenkilönä (CAPCOM). Hän on naimisissa astronauttikollega Robert Behnkenin kanssa.Astronauts eager for last Hubble visit: Final telescope servicing mission brings veterans and rookies together 2009-05-04 ==Lähteet== ==Aiheesta muualla== * Elämäkerta NASAn sivulla * Elämäkerta Spacefacts.de:n sivulla *Sukkulalentoa STS-125 edeltävä haastattelu (31.7.2008) Luokka:Yhdysvaltalaiset avaruuslentäjät Luokka:Vuonna 1971 syntyneet Luokka:Elävät henkilöt
Kaukalopikaluistelu talviolympialaisissa 2010

Vuoden 2010 talviolympialaisten kaukalopikaluistelun eli short track -luistelun kilpailut käytiin Pacific Coliseumissa, Vancouverissa 13.–26. helmikuuta. ==Kilpailut ja mitalistit== ===Miehet=== ====500 m==== Sija Maa Urheilija Aika 1 Charles Hamelin 40,981 2 Sung Si-bak 41,340 3 François-Louis Tremblay 46,366 26\. helmikuuta ====1 000 m==== Sija Maa Urheilija Aika 1 Lee Jung-su 1.23,747 2 Lee Ho-suk 1.23,801 3 Apolo Anton Ohno 1.24,218 4 Charles Hamelin 1.24,329 5 François Hamelin 1.25,206 20\. helmikuuta ====1 500 m==== Sija Maa Urheilija Aika 1 Lee Jung-su 2.17,611 2 Apolo Anton Ohno 2.17,976 3 J. R. Celski 2.18,053 4 Olivier Jean 2.18,806 5 Sung Si-bak 2.45,010 6 Liang Wenhao 2.48,192 13\. helmikuuta ====Joukkuekilpailu 5 000 m==== Sija Maa Joukkue Aika 1 Charles Hamelin François Hamelin Olivier Jean François-Louis Tremblay Guillaume Bastille 6.44,244 2 Kwak Yoon-gy Lee Ho-suk Lee Jung-su Sung Si-bak Kim Seong-il 6.44,466 3 J. R. Celski Travis Jayner Jordan Malone Apolo Anton Ohno Simon Cho 6.44,498 26\. helmikuuta ===Naiset=== ====500 m==== Sija Maa Urheilija Aika 1 Wang Meng 43,048 2 Marianne St-Gelais 43,707 3 Arianna Fontana 43,804 4 Jessica Gregg 44,204 17\. helmikuuta ====1 000 m==== Sija Maa Urheilija Aika 1 Wang Meng 1.29,213 2 Katherine Reutter 1.29,324 3 Park Seung-hi 1.29,379 26\. helmikuuta ====1 500 m==== Sija Maa Urheilija Aika 1 Zhou Yang 2.16,993 2 Lee Eun-buyl 2.17,849 3 Park Seung-hi 2.17,927 20\. helmikuuta ====Joukkuekilpailu 3 000 m==== Sija Maa Joukkue Aika 1 Sun Linlin Wang Meng Zhang Hui Zhou Yang 4.06,610 ME 2 Jessica Gregg Kalyna Roberge Marianne St-Gelais Tania Vicent 4.09,137 3 Allison Baver Alyson Dudek Lana Gehring Katherine Reutter Kimberly Derrick 4.14,081 24\. helmikuuta == Lähteet == * Short Track Speed Skating at the 2010 Vancouver Winter Games Olympics at Sports-Reference.com * Kisajärjestäjien sivusto vancouver2010.com Luokka:Talviolympialaiset 2010 Luokka:Kaukalopikaluistelu olympialaisissa
Lee Jung-su

Lee Jung-su (, s. 30. marraskuuta 1989 Soul) on eteläkorealainen kaukalopikaluistelija, olympiavoittaja ja maailmanmestari. Hän on keskittynyt 1 000 ja 1 500 metrin matkoille. 12-vuotiaana lajin harjoittelemisen aloittanut Lee voitti olympiakultaa 1 000 ja 1 500 metrillä ja hopeaa 5 000 metrin viestissä Vancouverissa 2010. Vuonna 2010 Lee voitti viestissä maailmanmestaruuden, ja vuosina 2009 ja 2010 hän voitti maailmanmestaruuden joukkuemaailmanmestaruuskilpailuissa.http://www.sportresult.com/federations/ISU/ShortTrack/Results.aspx?evt=11210100000031&gen;=m&ref;=5554&view;=rou http://www.sportresult.com/federations/ISU/ShortTrack/Results.aspx?evt=11210200000008&gen;=m&ref;=6934&view;=rouhttp://www.sportresult.com/federations/ISU/ShortTrack/Data/PDFs/WC10.pdf Juniorien MM-kisoissa Lee saavutti kokonaiskilpailussa hopeaa vuosina 2006, 2007 ja 2008Profiili Etelä-Korean luisteluliiton sivuilla . Maailmancupissa Lee voitti kaudella 2009–2010 kokonaiskilpailun 1 000 ja 1 500 metrillä. Tätä edeltäneellä kaudella hän sijoittui 1 500 metrin kokonaiskilpailussa toiseksi ja 1 000 metrin kokonaiskilpailussa kolmanneksi. Maailmancupin osakilpailuvoittoja Lee on saavuttanut kymmenen ja palkintopallisijoituksia kaikkiaan 20.Esittely Vancouverin olympialaisten sivuilla Lee sai kolmen vuoden kilpailukiellon toukokuussa 2010, koska hän oli osallistunut kilpailutulosten sopimiseen etukäteen. Myös Kwak Yoon-gy sai kilpailukiellon. He olivat sopineet maaliskuussa 2010 käydyn maajoukkueen Vancouverin valintakilpailun tuloksista. == Lähteet == * Lee Jeong-Su Biography and Olympic Results Olympics at Sports-Reference.com === Viitteet === Luokka:Eteläkorealaiset kaukalopikaluistelijat Luokka:Eteläkorealaiset olympiavoittajat Luokka:Vuonna 1989 syntyneet Luokka:Elävät henkilöt
Brian Redhead

Brian Redhead (28. joulukuuta 1929 Newcastle upon Tyne - 23\. tammikuuta 1994 Macclesfield) oli brittiläinen toimittaja. Hän toimi Manchester Evening Newsin päätoimittajana 1969-1975\. Päätoimittajan tehtävistä hän siirtyi BBC Radio 4:n uutis- ja ajankohtaisohjelma Todayn juontajaksi. Redhead on nimetty Radio Academyn Hall of Fameen. ==Lähteet== Luokka:Brittiläiset päätoimittajat Luokka:Brittiläiset radiotoimittajat Luokka:Vuonna 1929 syntyneet Luokka:Vuonna 1994 kuolleet
Hyvinkään paloasema

Hyvinkään paloasema on Keski-Uudenmaan pelastuslaitoksen paloasema Hyvinkään Kruununpuiston kaupunginosassa (Kalevankatu 10A). Paikkakunnalla toimii myös sopimuspalokuntana Hyvinkään VPK. Paloaseman henkilöstöön kuuluu operatiivisen henkilökunnan lisäksi palopäällikkö, paloinsinööri, kaksi palotarkastajaa, valmiuspäällikkö, sairaankuljetuspäällikkö ja turvallisuuskouluttaja. == Vuorovahvuus == Hyvinkään paloaseman vuorovahvuus on palopuolella palomestari, paloesimies ja 7 palomies-sairaankuljettajaa sekä sairaankuljetuspuolella neljä ensihoitajaa. == Kalusto == Lihavoidut yksiköt valmiudessa ympäri vuorokauden. *Keski-Uusimaa 801, pelastusyksikkö *Keski-Uusimaa 8012, varapelastusyksikkö *Keski-Uusimaa 803, säiliöyksikkö *Keski-Uusimaa 806, nostolavayksikkö *Keski-Uusimaa 807, miehistönkuljetusyksikkö *vene *tarkastusauto *tarkastusauto *tarkastusauto *tarkastusauto *tarkastusauto *Keski-Uusimaa 7280, hoitotason ambulanssi *Keski-Uusimaa 7281, hoitotason ambulanssi *Keski-Uusimaa 7252, hoitotason ambulanssi, toimii Jokelasta käsin 9-23 *Keski-Uusimaa 841, Hyvinkään VPK:n sammutusauto *Keski-Uusimaa 843, Hyvinkään VPK:n säiliöyksikkö *Keski-Uudenmaan sopimuspalokuntien vara säiliöauto ==Lähteet== ==Aiheesta muualla== *Milloin (Hyvinkään) uusi paloasema aloittaa? (22.2.2011) (aamuposti.fi) Pelastuskeskus Luokka:Suomen paloasemat Luokka:Keski-Uudenmaan pelastuslaitos
Irma Rewell

Irma Lahja Rewell (o.s. Kentala; Kuolinilmoitus. Helsingin Sanomat 21.2.2010.) oli suomalainen oopperalaulaja (sopraano) ja oopperanjohtaja. Hän on yksi vuonna 1956 perustetun Vaasan Oopperan perustajista. Hän toimi aluksi sen toiminnanjohtajana vuoteen 1966 ja sen jälkeen puheenjohtajana kuolemaansa asti. Rewell oli perustamassa myös Suomen Oopperaliittoa ja toimi muun muassa sen puheenjohtajana vuosina 1969–1972. Hän oli kautta Suomen tunnettu uusien laulajakykyjen löytäjänä. Rewell toimi myös vuodesta 1980 lähtien 23 vuotta Suomen Kulttuurirahaston Etelä-Pohjanmaan rahaston palveluksessa muun muassa asiamiehenä.Muistokirjoitus Sanomalehti Pohjalaisessa Rewell valmistui voimistelunopettajaksi 1954 ja toimi voimistelun lehtorina Vaasan yhteiskoulussa. Opiskeluvuosinaan hän edusti Vaasan Vasamaa naisten yleisurheilun uranuurtajana. Hän sijoittui vuoden 1947 Kalevan kisoissa naisten korkeudessa viidenneksi sekä 100 metrillä, 80 metrin aitajuoksussa ja pituushypyssä kuudenneksi. Rewell lauloi jo opiskeluaikanaan opereteissa Etelä-Suomen kaupungeissa ja jatkoi ulkomailla musiikkiopintojansa Mozarteumissa Itävallan Salzburgissa, Sienan musiikkiakatemiassa Italiassa ja Tukholmassa. Hän esitti vuosina 1958–1978 lähes 20 oopperateoksen naispääroolit. Rewell tuotti yli 80 oopperateosta, kirjoitti librettoja, ohjasi sekä tilasi seitsemän kotimaista teosta pohjalaisten historiasta. Kaikkiaan Rewell järjesti yli 200 esitystä.Irma Rewellin muistokirjoitus Helsingin Sanomissa. Rewellille myönnettiin ansioistaan Suomen Leijonan 1. luokan ritarimerkki vuonna 1971 ja professorin arvo vuonna 1988. Hänen puolisonsa oli kauppaneuvos Tauno Rewell (1925–2016).Tauno Rewellin muistokirjoitus Helsingin Sanomissa. ==Lähteet== Luokka:Suomalaiset sopraanot Luokka:Oopperanjohtajat Luokka:Suomalaiset kulttuurielämän vaikuttajat Luokka:Suomalaiset korkeushyppääjät Luokka:Suomalaiset professorin arvonimen saaneet Luokka:Vuonna 1929 syntyneet Luokka:Vuonna 2010 kuolleet
Helsingin kaupungin nuorisoasiainkeskus

Helsingin kaupungin nuorisoasiainkeskus on maan suurin nuorisotoimi, ja se tarjoaa nuorille tiloja, tapahtumia, tukea ja tekemistä. == Yleistä nuorisoasiainkeskuksesta == Helsingin kaupungin nuorisoasiainkeskus tuottaa yhdessä nuorten kanssa kulttuuri- ja harrastepalveluja, pyrkii edistämään nuorten yhteiskunnallista osallistumista sekä tarjoaa nuorille tukea ja neuvontaa. Nuorisoasiainkeskuksen kohderyhmää ovat 9–18-vuotiaat nuoret, pääpaino on 13–17-vuotiaissa. Työntekijöitä on yli 400, joista suurin osa on nuoriso-ohjaajia. Toimintaa on noin 60 tilassa eri puolilla Helsinkiä. Nuorisotyötä tehdään nuorisotaloissa, erityistoimipaikoissa ja projekteissa. Lisäksi virasto tukee nuorisojärjestöjä ja nuorten ryhmiä. Nuorisoasiainkeskuksen toimintamuodot ovat alueellinen, kohdennettu ja kulttuurinen nuorisotyö sekä nuorten kansalaistoiminta. Nuorisoasiainkeskus tekee aktiivisesti sekä suomalaista että eurooppalaista nuorisotyötä. Virasto on ollut uranuurtajana esimerkiksi nuorisotiedotuksen ja -neuvonnan, nuorten työpajatoiminnan ja verkossa tehtävän nuorisotyön kehittämisessä. Helsingin kaupungin organisaatiossa nuorisoasiainkeskus kuuluu sivistystoimen alaisuuteen. Nuorisoasiainkeskuksen vuosibudjetti on noin 28,3 miljoonaa euroa. == Lähteet == *Helsingin kaupungin nuorisoasiainkeskuksen internet- sivut Luokka:Helsingin kaupungin virastot ja laitokset Luokka:Nuorisotyö
Salt Lake 2002 (videopeli)

Salt Lake 2002 on vuoden 2002 talviolympialaisten virallinen videopeli. Salt Lake 2002:n lajeja ovat mäkihyppy, alppihiihto, kelkkailu, lumilautailu, freestylehiihto. Peli julkaistiin PlayStation 2:lle, Microsoft Windowsille ja Game Boy Advancelle. Joitain lajeja voi pelata myös yhdenaikaisesti moninpelissä, mutta ainakin Pelit-lehden arvio koko pelistä moitti sitä tylsäksi. ==Lajit== *Miesten syöksylasku *Naisten pujottelu *Naisten freestylehiihto *Miesten mäkihyppy *Miesten kahdenhengen rattikelkkailu *Miesten lumilautailu == Lähteet == == Aiheesta muualla == * Luokka:Vuoden 2002 videopelit Luokka:PlayStation 2 -pelit Luokka:Windows-pelit Luokka:Game Boy Advance -pelit Luokka:Olympia-aiheiset pelit Luokka:Talviolympialaiset 2002
Tech-trance

Tech-trance (puhekielessä myös techno-trance) on Euroopassa vuoden 1990-luvun puolessavälissä anthem trancesta kehittynyt trancen alalaji. Tech-trancessa rytmi on sama kuin klassisessa teknossa, tasainen, 4/4-rytmi, jonka tempo vaihtelee 135:n ja 150:n iskun väliltä minuutissa. Tech-trancen melodia taas muistuttaa hieman trancea, mutta tech-trancen melodiat ovat yksinkertaisempia, lyhyempiä, ja niissä on joko hyvin vähän tai ei ollenkaan nuottimuutoksia toisin kuin trancessa. Lisäksi tech-trancessa käytetään kappaleissa muihin trancen lajeihin nähden huomattavan paljon efektiääniä (kuten ”sähkönkuuloinen” särö), ja joskus melodiatkin muodostuvat vain efekteistä. Tech-trancessa on yleensä havaittavissa hyvin selkeä rakenne, mikä helpottaa esimerkiksi kappaleiden miksaamista toisiinsa. Kappaleet alkavat useimmiten rytmillä (rummut ja / tai basso). Melodia ei yleensä ala kappaleen ensimmäisessä vaiheessa samaan aikaan rytmin soidessa, vaan vasta kun rytmi loppuu jossain vaiheessa, alkaa melodia soida hiljaisuuden aikana. Kun melodia on kerran soinut, tulee rytmi yleensä takaisin ja muut kappaleen elementit liittyvät kappaleeseen rakentaen kokonaisuuden. Alla on muutama esimerkki, joista tämän tyypillisen rakenteen voi selvästi hahmottaa. == Tech-trance- kappaleita == * Tiësto - "Lethal Industry" * Genix – ”Phused” * Heatbeat – ”Pushover” * Incolumis – ”Tsunami” * Simon Patterson – ”Bulldozer” Luokka:Elektronisen tanssimusiikin tyylilajit Luokka:Trance
Kokkolan Liikenne

Kokkolan Liikenne Oy oli vuonna 1980 perustettu yksityinen kokkolalainen linja-autoyritys, joka harjoitti tilausliikennettä sekä järjesti valmismatkoja ja päivämatkoja. Yritys lopetti toimintansa 2010-luvun loppupuolella. Se harjoitti myös paikallisliikennettä Kokkolassa yhtäjaksoisesti 40 vuoden ajan kesäkuun 2014 loppuun asti. Sillä oli Kilpailu- ja kuluttajaviraston matkatoimistorekisteriin ilmoitettu matkatoimisto. == Lähteet == == Aiheesta muualla == * Kuvia Kokkolan Liikenteen busseista Luokka:Suomalaiset linja- autoyhtiöt Luokka:Kokkolan liikenne
Kaukalopikaluistelun maailmancup

Kaukalopikaluistelun maailmancup on kansainvälisen luisteluliiton ISU:n järjestämä kaukalopikaluistelun kansainvälisten kilpailujen kiertue. Maailmancupin ensimmäinen kausi kisattiin kaudella 1997–1998. ==Kilpailut== Maailmancup-kilpailutapahtuma koostuu sekä miehillä että naisilla kolmesta henkilökohtaisesta matkasta, jotka ovat 500, 1 000 ja 1 500 metriä, joista yhdessä järjestetään kaksi kilpailua, sekä viestistä, jonka pituus on miehillä 5 000 ja naisilla 3 000 metriä. Maailmancupin henkilökohtaisiin loppupisteisiin lasketaan kultakin luistelijalta kuusi parasta tulosta. Lisäksi järjestetään joukkuemaailmancup, jonka loppupisteisiin lasketaan kaksi parasta tulosta kaikilta henkilökohtaisilta matkoilta sekä viestistä.http://www.isu.org/vsite/vfile/page/fileurl/0,11040,4844-191971-209194-141143-0-file,00.pdf Kilpailujen määrä on vaihdellut kausittain. Kaudella 2009–2010 järjestetään kahdeksan kilpailuahttp://www.sportresult.com/federations/ISU/ShortTrack/?evt=11210200000004. ==Pisteytys== Pisteitä jaetaan osakilpailujen sijoitusten perusteella seuraavan taulukon mukaan.http://isu.sportcentric.net/db//files/serve.php?id=1532 {| Sija Pisteet 1 1 000 2 800 3 640 4 512 5 410 6 328 7 262 8 210 9 168 10 134 11 107 12 86 13 69 14 55 15 44 ==Maailmancupin voittajat kaudesta 1998–1999 lähtien== ===Miehet=== Kausi Yleiskilpailu 500 m 1 000 m 1 500 m 5 000 m viesti Joukkue 1998–1999 Li Jiajun Fabio Carta Kim Dong-sung Kim Dong-sung 1999–2000 Kim Dong-sung Li Jiajun Kim Dong-sung Li Jiajun 2000–2001 Apolo Anton Ohno Apolo Anton Ohno Apolo Anton Ohno Apolo Anton Ohno 2001–2002 Kim Dong-sung Li Jiajun Kim Dong-sung Kim Dong-sung 2002–2003 Apolo Anton Ohno Jean-François Monette Apolo Anton Ohno Fabio Carta 2003–2004 Ahn Hyun-soo Li Jiajun Ahn Hyun-soo Ahn Hyun-soo 2004–2005 Apolo Anton Ohno Mathieu Turcotte Apolo Anton Ohno Apolo Anton Ohno 2005–2006 Ahn Hyun-soo Ahn Hyun-soo Lee Ho-suk Ahn Hyun-soo 2006–2007 Tyson Heung Tyson Heung Lee Ho-suk Ahn Hyun-soo 2007–2008 Lee Ho-suk Sung Si-bak Ahn Hyun-soo Lee Ho-Suk 2008–2009 Sung Si-bak François-Louis Tremblay Lee Ho-Suk Sung Si-bak ===Naiset=== Kausi Yleiskilpailu 500 m 1 000 m 1 500 m 3 000 m viesti Joukkue 1998–1999 Yang Yang (A) Chunlu Wang Yang Yang (S) Yang Yang (A) 1999–2000 Yang Yang (A) Yang Yang (S) Yang Yang (A) Yang Yang (A) 2000–2001 Yang Yang (A) Jevgenija Radanova Yang Yang (A) Yang Yang (A) 2001–2002 Yang Yang (A) Yang Yang (S) Yang Yang (A) Yang Yang (A) 2002–2003 Tyan Yu Fu Amélie Goulet-Nadon Amélie Goulet-Nadon Amélie Goulet- Nadon 2003–2004 Choi Eun-kyung Tyan Yu Fu Choi Eun-kyung Choi Eun-kyung 2004–2005 Wang Meng Wang Meng Choi Eun-kyung Jin Sun-yu 2005–2006 Jin Sun-yu Wang Meng Wang Meng Jin Sun-yu 2006–2007 Jung Eun-ju Wang Meng Byun Chun-sa Jung Eun-ju 2007–2008 Jin Sun-yu Wang Meng Jin Sun-yu Jin Sun-yu 2008–2009 Wang Meng Wang Meng Wang Meng Zhou Yang ==Lähteet== ===Viitteet=== ==Aiheesta muualla== * ISU Luokka:Kaukalopikaluistelu
2-naftoli

2-naftoli (C10H8O) on orgaaninen aromaattinen yhdiste. Se ja sen isomeeri 1-naftoli ovat fenolin naftaleenianalogeja. Yhdisteestä käytetään myös nimityksiä beta-naftoli, 2-hydroksinaftaleeni, 2-naftalenoli ja isonaftoli. == Ominaisuudet == Huoneenlämpötilassa 2-naftoli on värittömiä kiteitä, joilla on heikko fenolin kaltainen ominaishaju. Yhdiste liukenee hieman veteen ja orgaanisiin liuottimiin kuteen alkoholiin, eetteriin ja kloroformiin. 2-naftoli liukenee myös emäksisiin liuoksiin ja kasviöljyihin. Kemiallisilta ominaisuuksiltaan 2-naftoli on isomeerinsa 1-naftolin kaltainen, mutta on sitä reaktiivisempi. == Valmistus == 2-naftolia valmistetaan sulfonoimalla naftaleenia eli liittämällä siihen sulfonihapporyhmä kakkoshiileen. Syntyvää yhdistettä tai sen natriumsuolaa kuumennetaan 300 °C:n lämpötilaan natriumhydroksidin kanssa. 2-naftolin lisäksi muodostuu natriumsulfiittia ja vettä. Reaktion saanto on 70–80 %. :C10H7SO3Na + 2NaOH → C10H7Na + Na2SO3 \+ H2O == Käyttö == 2-naftolia käytetään väriaineiden, erityisesti atsovärien, lääkeaineiden, hajusteiden, fungisidien ja hyönteismyrkkyjen valmistuksessa. Kuparikatalyytin läsnä ollessa yhdisteestä valmistetaan 1,1'-Bi-2-naftolia eli BINOL:ia, jota käytetään asymmetrisessä orgaanisessa synteesissä. 2-naftolia on myös käytetty aknen, psoriasiksen, ruusufinnien ja syyhyn hoitamiseen tarkoitetuissa valmisteissa. == Turvallisuus == 2-naftoli on haitallista ja ärsyttää hengitysteitä ihoa ja silmiä. Naftolimyrkytyksen oireita ovat huonovointisuus, oksentelu ja vatsakivut. Suurina pitoisuuksina aine voi aiheuttaa kuoleman. Pitkäaikainen altistuminen yhdisteelle voi vaurioittaa munuaisia ja näkökykyä. 2-naftoli on naftaleenin aineenvaihduntatuote. == Lähteet == == Aiheesta muualla == *Human Metabolome Database: 2-Naphthol *Food Component Database (FooDB): 2-Naphthol *Toxin and Toxin Target Database (T3DB): 2-Naphthol *Kyoto Encyclopedia of Genes and Genomes (KEGG): 2-Naphthol *INCHEM: 2-naphthol CAS N°: 135-19-3 *ChemBlink: 2-Naphthol Luokka:Fenolit
Brad Bellick

Bradley ”Brad” Bellick on kuvitteellinen hahmo televisiosarjassa Pako. Häntä näyttelee Wade Williams. == Taustaa == Paon ensimmäisellä tuotantokaudella Bellick toimii vanginvartijana pahamaineisessa Fox Riverin vankilassa. Bellick on tiukka ja epäreilu vankeja kohtaan. Hän ummistaa silmänsä kaikelta epäoikeudenmukaisuudelta. Toisella tuotantokaudella Bellick saa potkut vankien karattua vankilasta. Myöhemmin Bellick lavastetaan murhaamaan paras ystävänsä ja hän joutuu itse kaltereiden taakse. Bellick aloittaa kuitenkin yhteistyön FBI:n agentti Alexander Mahonen kanssa ja pääsee ulos vankilasta jahdatakseen karkureita. Tie johdattaa Bellickin Panamaan, jossa hänet lavastetaan toiseen murhaan. Bellick joutuu kaaoksessa elävään Sonan vankilaan ja joutuu siellä monenlaisiin vaikeuksiin. Vankilan palon yhteydessä neljännen tuotantokauden alussa Bellick pääsee kuitenkin pakenemaan ja palaa Yhdysvaltoihin kaatamaan ”Yhtiötä” jahtaamiensa vankikarkureiden kanssa. Bellick kuolee uhrautuessaan muiden hyväksi, kun hän suostuu asettamaan pakollisen putken paikoilleen jääden kuitenkin vesimassojen armoille. Luokka:Pako-sarjan hahmot